Loko de la provinco de Onubo en Hispanio
**Almonte** estas municipo de Hispanio, en la provinco de Onubo, regiono de Andaluzio.

En 2010 la municipo havis 22.204 loĝantojn kaj pro tio ĝi estas la tria municipo province laŭ populacio (superata nur de Lepe kaj Onubo) kaj la kvara urbo (superata krome de Isla Cristina). En la municipa teritorio de Almonte, la plej etenda de la Provinco de Onubo, troviĝas la plaĝo de Matalascañas, la domaro de El Rocío kaj la Nacia Parko de Doñana.

Loĝantoj
--------

La loĝantoj nomiĝas *Almonteños*. La censita populacio en 2010 estis de 22.204 loĝantoj kaj la denseco estas de 25,79 loĝ/km².

Situo
-----

Almonte estas situa en la okcidenta parto de Andaluzio en la komarko aŭ distrikto Graflando (Onubo) en la plej sudorienta parto de la provinco de Onubo, je altitudo de 75 m; je 55 km el Onubo, provinca ĉefurbo. La areo de ties teritorio estas de 861 km². La geografiaj koordinatoj estas 37º 15' N 6º 31' Ok.

Ekonomio
--------

Agrikulturo kaj brutobredado. Turismo ĉefe pro la plaĝo de Matalascañas, la domaro de El Rocío kaj la Nacia Parko de Doñana.

Historio
--------

Estas lokalizita la ĉeesto de restoj de la Bronzepoko en la teritorio almontea, kiu indikas ke la ĉeesto de loĝantaro en la teritorio kie nun lokas Almonte iras multe pli malantaŭen en la linio de la tempo. Ĉi tiu loĝantaro, laŭ la esploroj realigitaj sur la loko de la restaĵoj, povis havi aktivan komercan kontakton kun grekoj kaj fenicoj.

Oni konstatis ankaŭ ke la romianoj estis en Almonte, ĉar en la *Cerro del Trigo* (Altaĵo de la Tritiko) estas fabriketo dediĉita al fiŝkaptaj aktivecoj de la epoko de la romianoj. Ankaŭ estis araba ĉeesto en Almonte, ĉar hazarde, la nomo de la vilaĝo venas de radiko araba.

Almonte estis "rekonkerita" komence de la 13a jarcento, per la aliĝo al la Regno de Kastilio de la Tajfo de Niebla, sub reĝimo de protektorato. Post la ribelo de la moriskoj de 1264, ĉi tiu tajfo korpigis al la teritorio reĝa de la reĝlando de Sevilo. En 1369 kreiĝis la Graflando de Niebla, en kiu ne inkludiĝis Almonte. En la 14a jarcento Almonte alfrontis kontraŭ la graflando pro municipaj motivoj. Finfine la Dukoj de Medina Sidonia iĝis senjoroj de Almonte, finante la alfrontojn kontraŭ Niebla (pro tio ke ili estis Grafoj de Niebla). La Dukoj de Medina Sidonia serĉis teritorion kunigitan kun Niebla, Sanlúcar kaj la propra Almonte.

La militoj kaj krizo en la 17a jarcento malpliigis la loĝantaron de Almonte en proksimuma procento de 50% (de 420 en 1642 al 273 en 1713), kvankam ĝi rekuperiĝis surprize jardekojn poste, superante fine de la 18a jarcento la mil kvincent loĝantojn.

Dum la 18a jarcento kaj la 19a, la *Almonteños* vivas de la agrikulturo (kiel la olivarbara kaj la viteja) kaj, danke al la abunda arbara surfaco en la zono, ĝi ankaŭ povis subteni grandan loĝantaron brutobredan, de kio elstaris kaproj, ŝafoj, porkoj kaj abelujoj. La granda teritorio de ĝia provinco permesas al la loĝantoj de Almonte ke ne mankas la rimedoj nutraj.

Preĝejo
La nomoj de Almonte kaj Doñana projektiĝas al Hispanio danke al la ermitejo de El Rocío fine de la 19a jarcento. Nuntempe Almonte vivas de la agrikulturo, kiel faris de la 18a jarcento, kvankam la sektoro servoj igas motoron de riĉeco tre grava. La turismo de suno kaj strando disvolviĝas en la proksima strando de Matalascañas kun la monda projekcio de lia vilaĝo de El Rocío.

Demografio
----------

En 2007 la municipo superis laŭ populacio al Isla Cristina kaj sekvas al Lepe kaj Onubo province danke al disvolvigo de la domaro de Matalascañas kiu atimgis en 2009 2.927 loĝantojn kaj al la pliiĝanta censita loĝantaro en El Rocío, kiu samjare enhavis 1.604 loĝantojn.

Tipaj festoj
------------

* Sankta Semajno
* Kamparfesto de El Rocío: Estas la populara festo de Almonte kie kuniĝas miloj de pilgrimantoj ĉele vidi la Virgulinon *Blanca Paloma* (Blanka kolombo), kiu daŭras unu semajno dum kiu venas kredantoj kaj fideluloj de la festo kaj pilgrimado trakampare, inter kiuj loĝantoj de Almonte kaj ĉirkauaĵoj sed ankaŭ granda parto de la alta socio sevila kaj andaluzia.

* *La Feria*: La foiro de Almonte honore la patronon de Almonte, Sankta Petro kies tago estas la 29-a de junio. Okazas taŭrludado. La 26-a de junio alvenas al Almonte la duonsovaĝaj ĉevalinoj el El Rocío, por konata festo por rekono de la ĉevaloj fare de la posedantoj, kiu ekde pli da 510 jaroj celebriĝas.

Notoj
-----



|  |  |  |  |  |
| --- | --- | --- | --- | --- |
| 

| v • d • rProvincoj de Andaluzio |
| --- |
| Almerio • Granado • Ĥaeno • Kadizo • Kordovo • Malago • Onubo  • Sevilo |  |
| Almerio • Granado • Ĥaeno • Kadizo • Kordovo • Malago • Onubo • Sevilo |

 |

|  |  |  |  |
| --- | --- | --- | --- |
| 

| v • d • rMunicipoj de Provinco Huelva |
| --- |
| Aljaraque • Almonaster la Real • Almonte • Alosno • Alájar • Aracena • Aroche • Arroyomolinos de León • Ayamonte • Beas • Berrocal • Bollullos Par del Condado • Bonares • Cabezas Rubias • Cala • Calañas • Campofrío • Cartaya • Castaño del Robledo • Cañaveral de León • Chucena • Corteconcepción • Cortegana • Cortelazor • Cumbres Mayores • Cumbres de Enmedio • Cumbres de San Bartolomé • El Almendro • El Campillo • El Cerro de Andévalo • El Granado • Encinasola • Escacena del Campo • Fuenteheridos • Galaroza • Gibraleón • Higuera de la Sierra • Hinojales • Hinojos • Huelva • Isla Cristina • Jabugo • La Granada de Río-Tinto • La Nava • La Palma del Condado • Lepe • Linares de la Sierra • Los Marines • Lucena del Puerto • Manzanilla • Minas de Riotinto • Moguer • Nerva • Niebla • Palos de la Frontera • Paterna del Campo • Paymogo • Puebla de Guzmán • Puerto Moral • Punta Umbría • Rociana del Condado • Rosal de la Frontera • San Bartolomé de la Torre • San Juan del Puerto • San Silvestre de Guzmán • Sanlúcar de Guadiana • Santa Ana la Real • Santa Bárbara de Casa • Santa Olalla del Cala • Trigueros • Valdelarco • Valverde del Camino • Villablanca • Villalba del Alcor • Villanueva de las Cruces • Villanueva de los Castillejos • Villarrasa • Zalamea la Real • Zufre |  |

 |


|  |  |
| --- | --- |
| Bibliotekoj | * PeEnEo: 349627
* GND: 4569033-9
* LCCN: n80155788
* VIAF: 124338697
* BNF: 158221263
* BNE: XX454560
 |